  ร้านนี้เป็นร้านขึ้นชื่อของศรีราชา อยู่ริมทะเลไม่ไกลจากโรงพยาบาลสมเด็จศรีราชาค่ะ เดินมาได้เลย เพราะเข้าซอยมาจะหาที่จอดรถยากมาก รถสวนกันก็ลำบาก ???? แนะนำใครมาให้จอดด้านนอกนะคะ อย่าเข้าซอยมาเลย 
  พอมาถึงก็หาที่นั่งตามอัธยาศัย ที่นั่งใกล้ทะเลเต็มแล้ว เราเลยได้มานั่งด้านใน ดีเลยเพราะใกล้ถังไอศครีมกะทิ 555 กินฟรีกินได้ไม่อั้นด้วย เยี่ยมไปเลย ที่สำคัญไอศครีมอร่อยมากค่ะ เรากินไปหลายถ้วยเลย อิอิ
  อาหารที่นี่รอนานเหมือนกันและมาเสิร์ฟแต่ละจานค่อนข้างห่างกันไปหน่อย เห็นเพื่อนบอกว่าปกติมาจะต้องโทรมาสั่งไว้ก่อน ไม่เป็นไรเราก็กินไอศครีมรอไปค่ะ  สำหรับรสชาติอาหารที่นี่ต้องบอกเลยว่าอร่อยถูกปากทุกอย่างเลย ปลื้มมาก โดยเฉพาะ ปลาอินทรีย์ทอดน้ำปลา ต้มยำน้ำข้นทะเล ข้าวผัดปู เยี่ยมไปเลยค่ะ 
  หักไป 1 ดาว เนื่องจากเราว่าการจัดการร้านยังไม่ค่อยดีเท่าไรค่ะ อย่างอื่นดีมากๆ